text: বাংলাদেশ নৌবাহিনী স্কুল ও কলেজ বাংলাদেশের চট্টগ্রামে অবস্থিত একটি বেসরকারি শিক্ষা প্রতিষ্ঠান। এটি চট্টগ্রাম শহরের সিইপিজেড এলাকায় নাবিক কলোনি-১ এর অভ্যন্তরে অবস্থিত।
  
  ইতিহাস
  ১৯৭৭ সালে মাত্র ষাট জন শিক্ষার্থী নিয়ে নৌবাহিনী স্কুল ও কলেজ, চট্টগ্রাম এর স্কুল শাখা যাত্রা শুরু করে। পরবর্তীতে ১৯৯০ সালে কলেজ শাখা প্রতিষ্ঠিত হয়। কলেজ শাখার প্রথম ব্যাচে ১৫ জন মানবিক ও ৩৫ জন বিজ্ঞান শাখার শিক্ষার্থী ছিল। ১৯৯৫ সাল হতে নৌবাহিনী কলেজে শাখায় ব্যবসায় শিক্ষা বিভাগ চালু হয়। প্রথম ব্যবসা শিক্ষা বিভাগে মাত্র ৫০ জন শিক্ষার্থী ভর্তি হয়েছিল।
  
  শিক্ষাঙ্গন
  থাম্ব|বাম|বাংলাদেশ নৌবাহিনী স্কুল ও কলেজ
  শিক্ষাপ্রতিষ্ঠানের অভ্যন্তরে শিক্ষার্থীদের ব্যবহারের জন্য একটি মাঠ রয়েছে। পাশাপাশি কলেজ প্রাঙ্গনে রয়েছে একটি বাস্কেটবল গ্রাউন্ড। এছাড়াও শিক্ষার্থীদের জন্য রয়েছে একটি মিলনায়তন এবং ক্যান্টিন।
  
  পাঠাগার ও গবেষণাগার
  স্কুল ভবনের দুই তলায় একটি পাঠাগার রয়েছে। প্রায় ৬০০০ বইয়ের সমাহারে নৌবাহিনী স্কুল ও কলেজের পাঠাগার সমৃদ্ধ। পাঠাগার সংলগ্ন ভিন্ন একটি রুমে কম্পিউটার ল্যাব রয়েছে। ভবনের দুই ও তিন তলায় অন্যান্য ল্যাবরেটরী রুমগুলোর অবস্থান।
  
  অবকাঠামো
  
  কলেজ ভবন
  এই শিক্ষাপ্রতিষ্ঠানের কলেজ ভবনে ৬টি শ্রেণীকক্ষ, ৪টি গবেষণাগার, ৪টি শিক্ষক-শিক্ষিকা মিলনায়তন, ১টি প্রধান শিক্ষকের কক্ষ, ১টি অফিস কক্ষ এবং ৮টি শৌচাগার রয়েছে।
  
  স্কুল ভবন
  এই শিক্ষাপ্রতিষ্ঠানের স্কুল ভবনে ৫৯টি শ্রেণীকক্ষ, ৩টি গবেষণাগার, ১টি কো-অর্ডিনেটরের কক্ষ, ১টি সহকারী প্রধান শিক্ষকের কক্ষ, ১টি অফিস সহকারী কক্ষ এবং ৮টি শৌচাগার রয়েছে।
  
  তথ্যসূত্র 
  
   দিগন্ত বার্ষিকী (২০০৭-২০০৮)
  
  বহিঃসংযোগ 
  
   
   বাংলাদেশ নেভীর ওয়েবসাইট
  
  বিষয়শ্রেণী:বাংলাদেশের সামরিক বাহিনীর শিক্ষা প্রতিষ্ঠান
  বিষয়শ্রেণী:চট্টগ্রাম জেলার কলেজ
  বিষয়শ্রেণী:চট্টগ্রামের বিদ্যালয়
  বিষয়শ্রেণী:চট্টগ্রাম মহানগরীর শিক্ষা প্রতিষ্ঠান
  বিষয়শ্রেণী:১৯৭৭-এ প্রতিষ্ঠিত শিক্ষা প্রতিষ্ঠান
title: বাংলাদেশ নৌবাহিনী স্কুল ও কলেজ, চট্টগ্রাম